# Eesti autode ringrajasõidu 2022. a meistrivõistlused

**Üldjuhend**

**Kinnitatud EAL-is 18.04.2022**

Sisukord

1. Üldised tingimused

2. Üldised kohustused

3. Autode ringrajasõidu meistrivõistluste korraldamine ja põhimõtted

4. Võistlusklassid ja tulemused

5. Osavõtuavaldused ja tasud

6. Sõitjad

7. Võistlusautod ja varustus

8. Meistrivõistluste etappide läbiviimine

9. Stardijärjekord

10. Stardiprotseduur

11. Võistlussõidu peatamine

12. Uus start

13. Finiš

14. Parc fermé

15. Meistrivõistluste etappide lõpptulemused

16. Juhised ja informatsioon osavõtjatele

17. Määrustevastane sõit

18. Protestid ja apellatsioonid

19. Trahvid ja karistused

20. Autasustamine

21. Rehvid

22. Kütus

**1. ÜLDISED TINGIMUSED**

Eesti Autode Ringrajasõidu 2022. a meistrivõistlused (siin ja edaspidi Meistrivõistlused)

korraldab Eesti Autospordi Liidu (EAL) Ringrajakomitee (RK) mitmeetapilise seeriavõistlusena. EAL RK omab õigust lepingu alusel delegeerida võistluste korraldamist

promootorile või mõnele teisele korraldajale (edaspidi Promootor). Meistrivõistlused on EAL

omand.

1.1) Ainult EAL RK-l on õigus teha muudatusi käesolevas Üldjuhendis, mis peavad olema kinnitatud EAL-i juhatuses.

1.2) Reeglite tõlgendamisel tekkivate vaidluste korral on määravaks eestikeelne tekst.

**2. ÜLDISED KOHUSTUSED**

2.1) Kõik võistlustel osalevad võistlejad, registreerijad ja ametlikud isikud kohustuvad ise ja

oma meeskonna ning esindajate nimel täitma kõiki nõudeid, mis tulenevad

FIA Spordikoodeksist (edaspidi Koodeksist), Tehnilistest Tingimustest, Kiirusalade

Võistlusmäärusest, käesolevast üldjuhendist ning heast käitumistavast.

2.2) Kõik võistluste juhendid ja ajakavad peavad olema avaldatud mitte hiljem kui 30 päeva

enne võistluste läbiviimist EAL kodulehel.

2.3) Registreerijad peavad tagama, et nende meeskonna võistlusautod vastavad kinnitatud

tehnilistele tingimustele ja ohutusnõuetele kogu võistluste vältel.

2.4) Registreerija kohustus on tagada, et kõik tema registreerimisavaldusega seotud isikud

jälgivad kõiki nõudeid, mis tulenevad Koodeksist, Tehnilistest Tingimustest,

Võistlusmäärustest, käesolevast üldjuhendist ning võistlusjuhendist.

2.5) Isik, kes on teinud muudatusi registreeritud võistlusauto juures ükskõik millises võistluste faasis, on koos registreerijaga vastutav selle eest, et tehtud muudatused vastavad reeglitele

2.6) Kui registreerija ei saa viibida võistlustel, peab ta kirjalikult nimetama volitatud esindaja. Volitus kehtib ainult üheks võistluseks.

2.7) Võistlejad peavad lubama kohtunikel kasutada võistlusautodele seatud kaamerate

salvestusi, mis aitavad neil vastu võtta õiglaseid otsuseid.

**3. AUTODE RINGRAJASÕIDU MEISTRIVÕISTLUSTE KORRALDAMINE JA PÕHIMÕTTED**

3.1) Iga Eesti meistrivõistluste etapp on eraldi võistlus, mis võib koosneda mitmest

võistlussõidust.

3.2) EAL RK-l on õigus muuta etappide toimumise aega ning kohta. Kõikidest muudatustest teatatakse vastavalt kehtivale korrale.

3.3) Eesti meistrivõistluste etapp loetakse toimunuks, kui arvestuslikus võistlusklassis on

võistluse nädalavahetusel vähemalt ühes stardis minimaalselt 6 (kuus) autot. Eesti meistritiitel väljastatakse juhul, kui on toimunud vähemalt 50% etappidest. Kui eelpool toodud tingimused ei ole täidetud, peetakse Eesti karikavõistluste arvestust.

**4. VÕISTLUSKLASSID JA TULEMUSED**

4.1) Meistrivõistlused viiakse läbi järgmistes võistlusklassides:

BMW 325 Cup

Porsche GT3 Cup

4.2) Eesti meistritiitlid omistatakse sõitjale kes kogub võistlussõitude kokkuvõttes suurima arvu punkte.

4.3) Punktiarvestus võistlusklassides toimub vastavalt antud sarja üldjuhendile

 4.3.1) BMW sarja üldjuhend <https://batcc.eu/wp-content/uploads/2016/04/sporting-regulations-batcc_2022-official.pdf>

 4.3.2) Porsche sarja üldjuhend <http://www.porsche-racing-club-finland.fi/PorscheClubs/prc_finland/files/NEZ-2022-SC-Regulation-V2.pdf>

4.4) 100% punktide saamiseks tuleb läbida võistlejal vähemalt 75% distantsist. Kui läbitakse vähem kui 75% võistlusdistansist saab 50% punktidest.

4.5) Punktisummade võrdsuse korral antakse meistritiitel või karikavõitja tiitel võistlejale

(võistlejatele), kes on saavutatud rohkem paremaid kohti (I, II, III

jne). Edasise võrdsuse korral arvestatakse paremat tulemust viimase toimunud etapi

võistlussõidus, kus vähemalt üks vaatlusalusest sõitjast punkte sai.

4.6) Kui teise võistlussõidu tulemus võistlejal tühistatakse tehniliste tingimuste rikkumise

tõttu, võib see kaasa tuua sama nädalavahetuse eelneva võistlussõidu tulemuse tühistamise.

**5. OSAVÕTUAVALDUSED JA REGISTREERIMINE**

5.1) Võistlustele eelregistreerimine määratakse iga võistluse võistlusjuhendiga. Eelregistreerimine loetakse sooritatuks kui on saabunud osavõtuavaldus ja korraldaja pangakontole on laekunud osavõtumaks.

5.2) Osavõtutingimused ja tasud etappidel osalemiseks kajastatakse iga etapi võistlusjuhendis võistlusklassi tingimustes.

5.3) Registreerijad peavad omama kehtivat rahvuslikku või rahvusvahelist registreerijalitsentsi.

5.4) Registreerida saab ka Meistrivõistluste etapi dokumentide kontrollis, kuid sel juhul võib

osavõtutasu olla 50% kallim juhendiga määratud eelregistreerimise tasust.

5.5) Osavõtuavalduse esitamine kinnitab, et esitaja kohustub täitma koodeksit, tehnilisi

tingimusi, võistlusmäärusi, käesolevat üldjuhendit ja võistluste juhendit ning saab

nendest aru. Avalduse esitaja kinnitab enda ja kõigi endaga kaasas olevate osavõtjate nimel, et austab ja täidab neid reegleid.

**6. SÕITJAD**

6.1) Kõik võistlustel osalevad sõitjad peavad omama kehtivat rahvuslikku või rahvusvahelist

võistlejalitsentsi. Info - <https://app.autosport.ee/user/sign-up>.

6.2) Eesti sõitjatele väljastab rahvuslikud kui ka rahvusvahelised litsentsid Eesti Autospordi Liit.

6.3) Eesti meistrivõistlustel võivad osaleda kõikide EL ja Põhja-Euroopa riikide autosportlased kes omavad kehtivat litsentsi.

**7. VÕISTLUSAUTOD JA VARUSTUS**

7.1) Meistrivõistlustel aktsepteeritakse ainult neid võistlusautosid, mis vastavad antud klassi

tehnilistele tingimustele.

7.2) Kõikidel võistlusautodel peab olema kas rahvusliku autospordiliidu (ASN) või FIA

tehniline kaart.

7.3) Igal võistlejal on kohustus esitada tehnilisele kontrollile ülevaatuseks järgmine varustus:

võistlusauto ning sõitja ohutusvarustus: kiiver, kombinesoon, kindad, sõidusaapad, FHR (kaelatugi), kiivrisukk jne.

7.4) EAL RK omab õigust paigaldada võistlusautodele reklaamkleebiseid. Täpne info avaldatakse võistlusjuhendiga. EAL RK tagab võistlusautole hooaja kohta ühe komplekti tasuta kleebiseid ning need on kohustuslikud.

7.5) Võistlejal on õigus mõjuval põhjusel end reklaamist vabaks osta, makstes selle eest

kahekordse osavõtutasu iga loobutava reklaami eest. Peasponsori reklaamist võistlusautot

vabaks osta pole võimalik. Tasud makstakse võistluste sekretariaadis.

7.6) Stardinumbri valimine

7.6.1) BMW 325 klassis saab stardinumbri valida vahemikus 4-99 ning vabade numbrite hulgast. Stardinumbri saab määrata sarja registreerimisel lehel <https://batcc.eu/season-registration/>

 7.6.2) Porsche GT3 cup Challenge klassis saab stardi numbri sarja registreerimisel korraldajalt. rauno.ratilainen@prcf.fi

7.7) Numbrid 1-3 on broneeritud eelmise hooaja kolmele parimale.

**8. MEISTRIVÕISTLUSTE ETAPPIDE LÄBIVIIMINE**

8.1) Igal meistrivõistluste etapil peavad kõikides võistlusklassides toimuma vähemalt

järgmised sõidud: treening, kvalifikatsioonisõit ja võistlussõidud. Sõidud võivad

toimuda ka erinevatel päevadel.

8.2) Treeningud:

Võistlusel peab ajakavas olema igale võistlusklassile ette nähtud treening vähemalt 10 minutit.

8.3) Kvalifikatsioon:

- kvalifikatsioonisõitudes võivad osaleda ainult tehnilise kontrolli läbinud võistlejad ja autod.

Igale võistlusklassile on ette nähtud vähemalt üks 10 min kvalifikatsioonisõit;

- aega mõõdetakse igal täisringil ja arvesse läheb iga võistleja parim aeg. Võrdse tulemuse

korral loetakse paremaks selle võistleja tulemus, kes sõitis parima aja välja esimesena;

- kvalifikatsiooni lõplik paremusjärjestus määratakse kõigi võistlejate parimate ringiaegade

järgi;

- võistluste žüriil on õigus mitte lubada võistlussõitudesse võistlejaid, kes ei mahu

kvalifikatsioonis 107 % ajalimiidi piiridesse;

- kui võistleja ei saanud kvalifikatsiooniaega, peab ta startima stardirivi lõpust. Kui mitu

võistlejat ei saanud aega, otsustatakse nende omavaheline stardijärjekord žürii otsusega;

- pärast kvalifikatsioonisõite on parc ferme (kinnine park) kõikidele autodele ja võistlejatele

kohustuslik.

- kui etapile registreerub 36 või rohkem osalejat, peetakse kaks eraldi kvalifikatsiooni sõitu

- mõlemast kvalifikatsiooni sõidust tagavad edasipääsu võistlussõitu 13 parimat aega.

8.3.1 Stardirivi moodustumine:

- Kvalifikatsiooni grupp mille sõideti välja kiireim ring stardib paaritutelt kohtadelt (1, 5, 7 jne) ja teine grupp vastavalt (2, 4, 6 jne)

- 10 viimast stardikohta võistlussõidule selgitatakse välja eraldi 8 ringilise kvalifikatsiooni võidusõiduga (QR), võistlejate vahel kes oma kvalifikatsiooni sõidus jäid kohele 14 ja edasi.

- Stardikohad QR jaoks pannakse paika samuti kui võistlus sõiduks.

- 10 esimesena QR lõpetanud võistlejad saavad edenevad põhi sõitu esimese 26 sõitja järele stardipositsioonidele.

8.4) Võistlussõidud:

- võistlussõitude kestvus stardist kuni finišilipuni määratakse iga etapi juhendiga ja võib olla kas konkreetne aeg minutites, konkreetne aeg minutites +1 ring või kindel ringide arv

- väikese osavõtjate arvu korral on õigus võistlusklassid liita peakohtuniku ja žürii ühisel

otsusel koondstardiks ning igal etapil langetatakse eraldi sellekohased otsused.

Võistlustulemused arvestatakse igale võistlusklassile eraldi;

- võistlussõidu pikkus peab olema minimaalselt 25 km või 15 minutit ning see

määratletakse igas võistlusjuhendis;

- pärast võistlussõite on parc ferme (kinnine park) kõikidele autodele ja võistlejatele

kohustuslik.

**9. STARDIJÄRJEKORD**

9.1) Kvalifikatsioonisõitude lõppedes avaldatakse ametlikud kvalifikatsioonisõitude tulemused ja stardijärjekorrad. Kvalifikatsiooni tulemused määravad esimese võistlussõidu

stardijärjekorra. Teise võistlussõidu stardijärjekord määratakse vastavalt iga võistluse

juhendiga.

9.2) Ainult ametlikku stardinimekirja kantud võistlejad omavad õigust startida

võistlussõitudes.

**10. STARDIPROTSEDUUR**

10.1) Vastavalt Kiirusalade Võistlusmäärustele.

10.2) Kõikide võistlusklasside startimise kord määratakse võistlusjuhendiga.

**11. VÕISTLUSSÕIDU PEATAMINE**

Vastavalt Kiirusalade Võistlusmäärustele.

**12. UUS START**

Vastavalt Kiirusalade Võistlusmäärustele.

**13. FINIŠ**

Vastavalt Kiirusalade Võistlusmäärustele.

**14. PARC FERME**

Vastavalt Kiirusalade Võistlusmäärustele.

**15. JUHISED JA INFORMATSIOON OSAVÕTJATELE**

Määratakse võistluse juhendiga ja võistleja info lisaga.

**17. MÄÄRUSTEVASTANE SÕIT**

Vastavalt Kiirusalade Võistlusmäärustele.

**18. PROTESTID JA APELLATSIOONID**

Vastavalt Kiirusalade Võistlusmäärustele ja Koodeksile.

**19. TRAHVID JA KARISTUSED**

Vastavalt Koodeksile.

**20. AUTASUSTAMINE**

20.1) Meistrivõistluste igal võistlussõidul autasustatakse võistlusklasside kolme paremat

võistlejat. Auhinna saajad on kohustatud ilmuma autasustamisele sõiduülikonnas. Võistlusjuhend võib antud korda muuta ja/või täpsustada.

20.2) Meistrivõistluste 2021. a hooaja kokkuvõttes paremate sõitjate autasustamine toimub

Vastavalt EAL´i nõuetele.

**21. REHVID**

21.1) Kõikides klassides kasutatakse võistlusrehve vastavalt Tehnilistele tingimustele.

**22.KÜTUS**

Mootorikütusena on lubatud kasutada ainult kaubanduslikult turustatavat kütust vastavalt FIA Võistlusmääruste Lisas J artiklis 252.9 näidatule.

**23. VÕISTLUSKALENDER**

23.1) BMW 325 CUP 2022 VÕISTLUSKALENDER

 1. 29.04 – 01.05 DeWALT Grand Prix Bikernieki

 2. 10.06 – 12.06 Mekonomen Grand Prix Botniaring

 3. 12.08 – 14.08 Pärnu Summer Race Porschering

 4. 02.09 – 03.09 Kaunas Grand Prix Kacergine

 5. 23.09 – 25.09 Grand Finals Bikernieki

23.2) Porsche GT3 Cup 2022 Võistluskalender

 1. 29.04 – 01.05 DeWALT Grand Prix Bikernieki

 2. 10.06 – 12.06 Mekonomen Grand Prix Botniaring

 3. 30.06 – 03.07 Porsche Weekend Estonia Porschering

 4. 22.07 – 23.07 Porsche Sports Cup Weekend Kymiring

 5. 12.08 – 14.08 Pärnu Summer Race Porschering

 6. 26.08 – 27.08 Porsche Racing Club Finland Alastaro

EAL ringrajakomitee

18.04.2022